Publication: Magyar Közlöny
Issue: MK-2011-35 (Year: 2011, Number: 35)
Era: contemporary
Section: kapcsolatos építésügyi hatósági engedélyezési eljárásokról szóló 46/1997. (XII. 29.) KTM rendelet (a továbbiakban:
Paragraph Index: 268

kapcsolatos építésügyi hatósági engedélyezési eljárásokról szóló 46/1997. (XII. 29.) KTM rendelet (a továbbiakban: KTMr.) 8. § (2) bekezdésére is. Ez az indítvány benyújtásakor hatályos rendelet az építésügyi hatóság hatáskörét határozta meg. Az indítványozó azzal érvelt, hogy a Kgyr. 10. §-a felhatalmazás nélkül eltér a KTMr. e rendelkezésétõl. A KTMr. 8. § (2) bekezdése értelmében ugyanis az építésügyi hatóság a füstgáz elvezetését célzó megoldás szakszerûségét vizsgálja meg, illetve azt, hogy „a közmû igények a közmûszolgáltatók nyilatkozata szerint biztosítottak-e”. Ezt figyelembe véve az indítványozó szerint az építésügyi hatóság hatásköre nem terjed ki arra, hogy a Kgyr. 10. §-ának értelmében megkövetelje, milyen fûtési módot, illetve milyen fûtõ- és energiatermelõ berendezést kell az építményben alkalmazni. Az indítványozó hivatkozott továbbá az országos településrendezési és építési követelményekrõl szóló 253/1997. (XII. 20.) Korm. rendelet (a továbbiakban: OTÉK) 7. § (3) bekezdésére is, melynek 7. pontja alapján az újonnan beépítésre vagy jelentõs átépítésre kerülõ területek építési övezeteire vonatkozóan meg kell határozni legalább a megengedett igénybevételi, kibocsátási,szennyezettségi határértékeket. Ebbõl az indítványozó azt a következtetést vonta le, hogy „[n]em lehet az energiahordozó fajtáját elõírni, meghatározni – ahogy azt a sérelmezett önkormányzati rendelet teszi –, hanem csak a fent említett határértékeket”.

Source: https://magyarkozlony.hu/hivatalos-lapok/5a47c88b837d7eefe59fed26065a087482ff737f/dokumentumok/730929f2b7aebc65da2871e21b9fdb5ba16e1356/letoltes